CELEX: 52011PC0262
Language: lt
Date: 2011-05-16
Title: TARYBOS SPRENDIMAS dėl Sąjungos pozicijos dėl Jungtinio vadybos komiteto sanitariniams ir fitosanitariniams reikalams, įsteigto susitarimu, kuriuo steigiama Europos bendrijos bei jos valstybių narių ir Čilės Respublikos asociacija, Sprendimo Nr. 1/2011 dėl Asociacijos susitarimo IV priedo V priedėlio A dalies pakeitimo Pasiūlymas TARYBOS SPRENDIMAS dėl Sąjungos pozicijos dėl Jungtinio vadybos komiteto sanitariniams ir fitosanitariniams reikalams, įsteigto susitarimu, kuriuo steigiama Europos bendrijos bei jos valstybių narių ir Čilės Respublikos asociacija, Sprendimo Nr. 1/2011 dėl Asociacijos susitarimo IV priedo V priedėlio A dalies pakeitimo

|

52011PC0262

/* KOM/2011/0262 galutinis - NLE 2011/0112 */  TARYBOS SPRENDIMAS dėl Sąjungos pozicijos dėl Jungtinio vadybos komiteto sanitariniams ir fitosanitariniams reikalams, įsteigto susitarimu, kuriuo steigiama Europos bendrijos bei jos valstybių narių ir Čilės Respublikos asociacija, Sprendimo Nr. 1/2011 dėl Asociacijos susitarimo IV priedo V priedėlio A dalies pakeitimo Pasiūlymas TARYBOS SPRENDIMAS dėl Sąjungos pozicijos dėl Jungtinio vadybos komiteto sanitariniams ir fitosanitariniams reikalams, įsteigto susitarimu, kuriuo steigiama Europos bendrijos bei jos valstybių narių ir Čilės Respublikos asociacija, Sprendimo Nr. 1/2011 dėl Asociacijos susitarimo IV priedo V priedėlio A dalies pakeitimo  

	AIŠKINAMASIS MEMORANDUMAS2002 m. lapkričio 18 d. buvo pasirašytas susitarimas, kuriuo steigiama Europos bendrijos bei jos valstybių narių ir Čilės Respublikos asociacija. Visos susitarimo nuostatos įsigaliojo 2005 m. kovo 1 d., kai jį ratifikavo valstybės narės.Susitarimo IV priede nustatomos sanitarinės ir fitosanitarinės (SFS) priemonės, taikomos prekybai gyvūnais ir gyvūniniais produktais, augalais, augaliniais produktais ir kitomis prekėmis, ir gyvūnų gerovės (toliau – SFS susitarimas).Susitarimo 89 straipsnio 3 dalyje nustatyta, kad tais atvejais, kai Asociacijos komitetas svarsto sanitarines ar fitosanitarines priemones, jį sudaro Europos Sąjungos ir Čilės atstovai, atsakingi už sanitarijos ir fitosanitarijos klausimus. Šis komitetas vadinamas Jungtiniu vadybos komitetu sanitariniams ir fitosanitariniams reikalams, jam suteikiami įgaliojimai priimant sprendimą keisti SFS susitarimo I–XII priedėlius, kaip nustatyta susitarimo 16 straipsnio 2 dalies c punkte.Europos Sąjunga turi priimti poziciją, kuri bus pateikta Jungtiniame vadybos komitete, dėl SFS susitarimo V priedėlio A dalies pakeitimų, reikalingų siekiant atnaujinti šį priedėlį, priėmimo. Pagal Sprendimo 2002/979/EB 4 straipsnio 1 dalį Sąjungos poziciją turi priimti Taryba Komisijos teikimu.Šis siūlomas pakeitimas susijęs su SFS susitarimo V priedėlio A dalimi, skirta prioritetiniams sektoriams ar sektorių dalims, kurių lygiavertiškumas gali būti pripažintas, juo į prioritetų sąrašą įrašomas sektorius „žuvies produktai“ ir sektoriaus dalis „dvigeldžiai moliuskai“.Čilės Respublika pageidautų pagal Reglamento (EB) Nr. 853/2004 nuostatas atlikti gamybos vietose, klasifikuojamose kaip B ar C gamybos vieta, surinktų dvigeldžių moliuskų perdirbimą, kuris nenumatytas ES teisėje.Norint įvertinti, ar siūlomas perdirbimas galėtų atitikti tokį patį vartotojų apsaugos lygmenį, kaip ES teisėje nustatytas perdirbimas, būtina įvertinti abiejų perdirbimų lygiavertiškumą.Pagal SFS susitarimo 7 straipsnio 3 dalį lygiavertiškumo nustatymą galima inicijuoti tik tada, kai V priedėlio A dalyje nustatomas eiliškumas.Atsižvelgdamos į pažangą, pasiektą per konsultacijas, šalys derėjosi dėl pasiūlymo, kuriuo ketinama keisti susitarimo V priedėlio A dalį.2011/0112 (NLE)PasiūlymasTARYBOS SPRENDIMASdėl Sąjungos pozicijos dėl Jungtinio vadybos komiteto sanitariniams ir fitosanitariniams reikalams, įsteigto susitarimu, kuriuo steigiama Europos bendrijos bei jos valstybių narių ir Čilės Respublikos asociacija, Sprendimo Nr. 1/2011 dėl Asociacijos susitarimo IV priedo V priedėlio A dalies pakeitimo(Tekstas svarbus EEE)EUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 168 straipsnio 4 dalies b punktą kartu su 218 straipsnio 9 dalimi,atsižvelgdama į Komisijos pasiūlymą,kadangi:1.  Tarybos sprendimu 2002/979/EB dėl Europos bendrijos ir jos valstybių narių ir Čilės Respublikos susitarimo, įsteigiančio asociaciją, pasirašymo ir tam tikrų jo nuostatų laikinojo taikymo[1] Sąjunga sudarė susitarimą, kuriuo steigiama Europos bendrijos bei jos valstybių narių ir Čilės Respublikos asociacija (toliau – susitarimas).2.  Susitarimo IV priede nustatytos sanitarinės ir fitosanitarinės (SFS) priemonės, taikomos prekybai gyvūnais ir gyvūniniais produktais, augalais, augaliniais produktais ir kitomis prekėmis, ir gyvūnų gerovės (toliau – ES ir Čilės SFS susitarimas).3.  Susitarimo 6 straipsnio 4 dalyje nustatyta, kad Asociacijos komitetui suteikiami įgaliojimai priimti sprendimus susitarime numatytais atvejais arba tada, kai jam tokius įgaliojimus suteikia Asociacijos taryba.4.  Susitarimo 89 straipsnio 3 dalyje nukrypstant nuo 193 straipsnio nustatyta, kad tais atvejais, kai Asociacijos komitetas svarsto sanitarines ar fitosanitarines priemones, jis vadinamas Jungtiniu vadybos komitetu sanitariniams ir fitosanitariniams reikalams (toliau – Jungtinis vadybos komitetas). Pagal ES ir Čilės SFS priemonių susitarimo 16 straipsnio 2 dalies c dalį šiam komitetui suteikiami įgaliojimai sprendimu keisti ES ir Čilės SFS susitarimo I–XII priedėlius.5.  ES ir Čilės SFS susitarimo V priedėlio A dalyje eiliškumo tvarka turėtų būti nustatyti prioritetiniai sektoriai arba sektorių dalys, kurių lygiavertiškumas gali būti pripažintas.6.  Čilės Respublika pageidautų taikyti dvigeldžių moliuskų perdirbimą, kuris nenumatytas Sąjungos teisės aktuose.7.  Norint įvertinti, ar siūlomas perdirbimas galėtų atitikti tokį patį vartotojų apsaugos lygmenį, kaip Sąjungos teisės aktuose nustatytas perdirbimas, būtina įvertinti abiejų perdirbimų lygiavertiškumą.8.  Pagal ES ir Čilės SFS susitarimo 7 straipsnio 4 dalies 2 pastraipą reikalaujama, kad prieš inicijuojant konsultacijas dėl lygiavertiškumo įvertinimo turi būti keičiama ES ir Čilės SFS susitarimo V priedėlio A dalis ir nustatyti prioritetiniai sektoriai ar sektorių dalys. Į to priedėlio prioritetų sąrašą turėtų būti įtrauktas sektorius „žuvies produktai“ ir sektoriaus dalis „dvigeldžiai moliuskai“.9.  Todėl Sąjunga turi priimti poziciją, kurios bus laikomasi Jungtiniame vadybos komitete dėl būtinų pakeitimų.10.  Sprendimo 2002/979/EB 4 straipsnio 1 dalyje nustatyta, kad Sąjungos poziciją Asociacijos komitete remdamasi Komisijos pasiūlymu priima Taryba, laikydamasi atitinkamų Sutarties nuostatų,NUSPRENDĖ:1 straipsnisSąjungos pozicija susitarimu įsteigtame Jungtiniame vadybos komitete sanitariniams ir fitosanitariniams reikalams dėl ES ir Čilės SFS susitarimo V priedėlio A dalies pakeitimo yra pritarti prie šio sprendimo pridedamam Sprendimo Nr. 1/2011 projektui.2 straipsnisJungtinio vadybos komiteto sprendimas Nr. 1/2011 dėl ES ir Čilės SFS susitarimo V priedėlio A dalies pakeitimo skelbiamas Europos Sąjungos Oficialiajame leidinyje nedelsiant po jo priėmimo.Priimta BriuselyjeTarybos varduPirmininkasPRIEDASPasiūlymasJUNGTINIO VADYBOS KOMITETO SANITARINIAMS IR FITOSANITARINIAMS REIKALAMS, ĮSTEIGTO PAGAL EUROPOS BENDRIJOS IR ČILĖS RESPUBLIKOS SUSITARIMĄ DĖL SANITARINIŲ IR FITOSANITARINIŲ PRIEMONIŲ, TAIKOMŲ PREKYBAI GYVŪNAIS IR GYVŪNINIAIS PRODUKTAIS, AUGALAIS IR AUGALINIAIS PRODUKTAIS IR KITOMIS PREKĖMIS, IR GYVŪNŲ GEROVĖS, SPRENDIMAS Nr.1/20112011 m. ....... d.kuriuo iš dalies keičiama susitarimo IV priedo V priedėlio A dalisKOMITETAS,atsižvelgdamas į Europos bendrijos bei jos valstybių narių ir Čilės Respublikos susitarimo dėl sanitarinių ir fitosanitarinių (SFS) priemonių, taikomų prekybai gyvūnais ir gyvūniniais produktais, augalais, augaliniais produktais ir kitomis prekėmis, ir gyvūnų gerovės, ir ypač į jo 7 straipsnio 4 dalies antrą pastraipą,kadangi:(1) ES ir Čilės SFS susitarimo 7 straipsnio 1 dalyje nustatyta, kad lygiavertiškumas gali būti pripažįstamas atskiros sektoriui arba sektoriaus daliai taikomos priemonės ir (arba) priemonių ir (arba) sistemų grupių atžvilgiu.(2) ES ir Čilės SFS susitarimo 7 straipsnio 4 dalyje nustatyta, kad sektoriai ar sektorių dalys, kurių atžvilgiu gali būti inicijuota lygiavertiškumo pripažinimo procedūra, turi būti nustatyti eiliškumo tvarka V priedėlio A dalyje.(3) Čilės Respublika pareiškė pageidavimą dvigeldžius moliuskus į V priedėlio A dalį įtraukti kaip prioritetinę sektoriaus dalį žuvies produktų sektoriuje, kad būtų inicijuotas jiems taikomų priemonių lygiavertiškumo vertinimas.(4) Šalys per penktąjį Jungtinio vadybos komiteto posėdį susitarė inicijuoti ES ir Čilės SFS susitarimo V priedėlio A dalies pakeitimo procedūrą.(5) ES ir Čilės asociacijos tarybos sprendimo Nr. 1/2003[2] dėl Asociacijos tarybos, Asociacijos komiteto ir specialiųjų komitetų darbo tvarkos taisyklių priėmimo 10 straipsnyje nustatyta sprendimų ir rekomendacijų priėmimo tvarka,PRIĖMĖ ŠĮ SPRENDIMĄ:1 straipsnisES ir Čilės SFS susitarimo V priedėlio A dalis pakeičiama šio sprendimo priedo priedėliu.2 straipsnisŠį sprendimą, sudarytą dviem egzemplioriais, pasirašo abu pirmininkai arba kiti asmenys, kuriems suteikti įgaliojimai veikti šalių vardu. Sprendimas priimamas dviem šalių vardu veikiantiems sekretoriams pasikeičiant raštiškais pranešimais, kuriais patvirtinama, kad būtinos teisinės vidaus procedūros yra baigtos.3 straipsnisŠis sprendimas įsigalioja tą dieną, kurią išduotas paskutinis raštiškas pranešimas, kuriuo pasikeista.Pasirašyta Santjage [data] Pasirašyta Briuselyje [data]Jungtinio vadybos komiteto varduČilės Respublikos Europos Sąjungos delegacijos vadovas delegacijos vadovas_____________PRIEDASV priedėlisPRIORITETINIAI SEKTORIAI AR SEKTORIAUS DALYS, KURIŲ LYGIAVERTIŠKUMAS GALI BŪTI PRIPAŽINTAS, IR LAIKINO ĮMONIŲ PATVIRTINIMO SĄLYGOS BEI NUOSTATOSA. Prioritetiniai sektoriai ar sektorių dalys, kurių lygiavertiškumas gali būti pripažintas1) Sektorius: žuvininkystės produktaiSektoriaus dalis: dvigeldžiai moliuskai [pic][pic][pic][1] OL L 352, 2002 12 30, p. 1.[2] OL L 95, 2003 4 11, p. 46.